Маладэчна — Вікіпэдыя

# Маладэчна

### Зьвесткі зь Вікіпэдыі — вольнай энцыкляпэдыі.

| Гэта — накід артыкула. Вы можаце дапамагчы Вікіпэдыі, напісаўшы яго.

Маладзечна

Плошча | меней за 30 км²
Насельніцтва | каля 100.000
Тэлефонны код | +375 1773
Паштовы індэкс | 222301, 222303, 222304, 222306, 222307, 222310

Маладэ́чна, Маладзе́чна — горад у Менскай вобласьці Беларусі, цэнтар Маладэчанскага раёну. Адлегласць да Мінска — 73 км на паўночны захад. Геаграфічныя каардынаты: 54° 18' 50" паўночнай шыраты, 26° 51' 40" усходняй даўгаты.

## Назва

Ёсць версія, што назва горада паходзіць ад назвы ракі Маладачанкі, на месцы зліцця якой з Ушой быў пабудаваны Маладзечанскі замак, які неднаразова нёс страты ад пажараў (1519 — двойчы, а таксама ў 1533). У канцы XVIII стагоддзя быў зруйнаваны.

## Гісторыя

Месцазнаходжаньне

Упершыню Маладзечна згадваецца 16 снежня 1388 года ў прысяжным лісце князя Дзмітрыя Альгердавіча вялікаму князю Ягайлу. Працяглы час горадам валодалі польскія магнаты, сярод якіх былі і Агінскія. У выніку другога падзелу Рэчы Паспалітае Маладзечна быў далучаны да Расеі. Будаўніцтва Лібава-Роменскай чыгункі (1870-я) садзейнічала ператварэнню невялічкага мястэчка ў чыгуначны вузел. Статус горада атрымаў у 1929 годзе. У першыя дні Вялікай Айчыннай вайны горад быў захоплены фашыстамі, якія ператварылі Маладзечна ў канцэнтрацыйны лагер («Шталаг 342» у паўночна-ўсходняй частцы горада), на тэрыторыі якога знішчылі больш за 33 тысячы ваеннапалонных і мірных жыхароў. Горад быў вызвалены 5 ліпеня 1944 году воінамі 3-га Беларускага фронту пад камандаваннем генерала арміі Івана Чарняхоўскага.

## Насельніцтва

## Адукацыя

У Маладзечне ёсць 14 школ, з іх адна беларускамоўная (гімназія №10), мастацкая школа; 6 навучальных устаноў тыпу вучылішча, у іх ліку медычнае і музычнае; палітэхнічны каледж, гандлёва-эканамічны каледж, 4 публічныя бібліятэкі.

## СМІ, ГА

Друк:

1. «Маладзечанская газета» (заснаванае мясцовымі ўладамі «грамадска-палітычнае выданне»)
2. «Рэгіянальная газета» («інфармацыйна-рэкламнае выданне», па змястоўнасці выкладання матэрыялу РГ значна пераўзыходзіць раёнку)
3. «Неделя в Молодечно»
4. «З рук у рукі, Маладзечна»

Мясцовыя тб і радыё прадстаўлены па мінімуме:

1. Маладзечанскае кабельнае тэлебачанне
2. Мясцовае радыё

Маецца прадстаўніцтва партыі БНФ, дзейнічае аддзяленне праваабарончай арганізацыі Беларуска-Хельсінскі камітэт, працуе скаўцкая дружына «Маладэчына» (тэл. 300-40, 394-84, кіраўнік Валеры Трацяк)

## Культура

Маладэчна лічыцца рэп ці хіп-хоп горадам, тут таксама існуюць і альтэрнатыўныя гурты (Usplesk, Буркіна Фасо, ХЗКН, Stickoxydal ды іншыя)

Раз у два гады, пачынаючы з 1993 года, у Маладзечне праходзіць фестываль «Беларускай песні ды паэзіі».

У горадзе працуе краязнаўчы музей, маюцца 5 рэлігійных устаноў.

Значнае месца ў культурным жыцці горада займае абласны драматычны тэатр, а таксама, на радасць дзецям, абласны тэатр лялек «Батлейка».

## Транспарт

Маладзечна — гэта чыгуначны вузел (лініі на Мінск, Вільню, Ліду і Полацак).

## Інфармацыя для турыстаў

Гатэль «Маладзечна» знаходзіцца побач з цэнтральнай плошчай, у 10 хвілінах хады ад чыгуначнага і аўта- вакзалаў.

## Зьнешнія спасылкі

У ВікіСховішчы можна знайсьці мультымэдыйныя матэрыялы па тэме:
«Маладэчна»

- Старонка гораду
- Здымкі на Radzima.org
- Інфармацыя на старонцы Менскага аблвыканкаму
- Рэгіянальная газета
- Агульныя звесткі пра Занальны дзяржаўны архіў г.Маладзечна
- Маладзечанскае аддзяленне РАА «БХК»
- Vsplesk Organizm

Раённыя цэнтры Менскай вобласьці

Беразіно • Барысаў • Вілейка • Валожын • Койданаў • Жодзіна • Заслаўе • Клецак • Капыль • Крупкі • Лагойск • Любань • Мар'іна Горка • Маладэчна • Менск • Мядзел • Нясьвіж • Слуцак • Смалявічы • Салігорск • Старыя Дарогі • Стоўбцы • Узда • Чэрвень

Атрымана з «http://be-x-old.wikipedia.org../../../%D0%BC/%D0%B0/%D0%BB/%D0%9C%D0%B0%D0%BB%D0%B0%D0%B4%D1%8D%D1%87%D0%BD%D0%B0.html»

Катэгорыі: Накіды | Гарады Беларусі | Маладэчанскі раён

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Беларуская
- Català
- Deutsch
- English
- Magyar
- Lietuvių
- Polski
- Русский